Diari Oficial de la Generalitat Valenciana


Sumari del DOGV 1579, del 04-07-1991 (1991/821955)

ORDRE de 29 d'abril de 1991, de la Conselleria de Cultura, Educació i Ciència, per la qual es convoquen ajudes per a l'estada de personal bibliotecari i arxiver de la Comunitat Valenciana a centres nacionals i internacionals.
---------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/29/(4)/dof/vci/html**

### Dades del document

Número de DOGV
:   1579

Data del DOGV
:   04-07-1991

Secció del DOGV
:   DISPOSICIONS GENERALS

Número del document
:   1991/821955


Data del document
:   29-04-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 29 d'abril de 1991, de la Conselleria de Cultura, Educació i Ciència, per la qual es convoquen ajudes per a l'estada de personal bibliotecari i arxiver de la Comunitat Valenciana a centres nacionals i internacionals.  
La Conselleria de Cultura, Educació i Ciència d?acord amb els objectius ' en matèria de biblioteques i arxius que s'han de desenvolupar, la Direcció General de Patrimoni Cultural té el propòsit de facilitar al personal que presta serveis als centres bibliotecaris i arxivístics de la Comunitat Valenciana la possibilitat d'accedir a períodes d'actualització de coneixements i a l'adquisició de noves tècniques a centres nacionals i internacionals d'arxius i biblioteques, per tal de fomentar actuacions integrades en aquestes matèries i de contribuir al desenvolupament cultural al nostre àmbit.  
Fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.  
ORDENE  
Article únic  
Es convoca la concessió d'ajudes durant 1991 per a l'estada del personal bibliotecari i arxiver de la Comunitat Valenciana en centres nacionals i internacionals i s'aproven les bases que el regeixen, que s'inclou com a annex d'aquesta ordre.  
DISPOSICIONS FINALS  
Primera  
Hom faculta la Directora General de Patrimoni Cultural de la Conselleria de Cultura, Educació i Ciència, perquè, dins l?àmbit de les seues competències, adopte les resolucions necessàries per a l'aplicació i el desenvolupament d'aquesta ordre.  
Segona  
Aquesta ordre entra en vigor el dia de la publicació en el Diari Oficial de la Generalitat Valenciana.  
València, 29 d'abril de 1991.  
El Conseller de Cultura, Educació i Ciència,   
ANTONIO ESCARRE ESTEVE  
ANNEX  
Bases per a la concessió d'ajudes per a l?estada de personal bibliotecari i arxiver de la Comunitat Valenciana a centres nacionals i internacionals per a 1991.  
Primera  
Les ajudes que se sol·liciten hauran de tenir alguna de les finalitats següents:  
a) Especialització en un dels camps relacionats amb les matèries objecte d'aquesta convocatòria.  
b) Realització d'un projecte d'investigació sobre fons bibliogràfics o arxivístics relatius a la Comunitat Valenciana, existents en centres nacionals o internacionals.  
Segona  
Els sol·licitants han de ser llicenciats o diplomats universitaris i prestar serveis com a tècnic de biblioteques o arxius a la Comunitat Valenciana.  
Tercera  
Les ajudes que es convoquen comprenen:  
a) Bitllet d'anada i tornada en avió entre els aeroports més pròxims als llocs de residència i de destinació, per la ruta més directa i classe turística.  
Hom podrà sol·licitar la utilització d'altres mitjans de transports sempre que l?import no supere la tarifa d'avió aplicada en cada cas.  
b) Assignació mensual de cent cinquanta mil (150.000) pessetes per als sol·licitants de centres nacionals, i de dues-centes mil (200.000) pessetes per als sol·licitants de centres estrangers.  
c) Assegurança combinada d'accidents, hospitalització i intervenció quirúrgica en el país on es faça servir la beca, tret del territori nacional.  
El finançament es farà quan es presentarà i després de ser aprovat per la Direcció General de Patrimoni Cultural de la Conselleria de Cultura, Educació i Ciència de la memòria amb els resultats del treball.  
Quarta  
Les beques tindran una durada compresa entre un mínim d'un mes i un màxim de tres mesos, la qual cosa hauran d'especificar els peticionaris en la sol·licitud.  
Aquesta ajuda es deurà aprofitar dins de 1991.  
Els beneficiaris hauran de notificar a la Direcció General de Patrimoni Cultural de la Conselleria de Cultura, Educació i Ciència, la data exacta d'incorporació al centre elegit dins el termini màxim d'un mes a partir de la resolució de la present convocatòria.  
Cinquena  
Les sol·licituds, dirigides al Conseller de Cultura, Educació i Ciència es podran presentar en el registre general de la Conselleria de Cultura, Educació i Ciència; o en els respectius serveis territorials d'Alacant, Castelló o València; o en els centres d'informació de l'Oficina d'Informació, Iniciatives i Reclamacions de la Generalitat Valenciana o per qualsevol dels mitjans establerts en l'article 66 de la Llei de Procediment Administratiu.   
El termini de presentació de sol·licituds serà de dos mesos a partir de l?endemà de la publicació d'aquesta ordre en el Diari Oficial de la Generalitat Valenciana.  
Les sol·licituds s'acompanyaran de la següent documentació i dues Còpies:  
a) Instància de sol·licitud.  
b) Currículum del sol·licitant.  
c) Memòria-projecte que especifique amb detall l?especialització a realitzar o el treball a desenvolupar.  
d) Justificació que el treball o especialització a realitzar estiga en connexió amb el treball que el sol·licitant està desenvolupant o és d'interés per a la Comunitat Valenciana.  
e) Certificat que acredite suficientment el coneixement de l?idioma del país on radique el centre on es realitzarà el treball. La comissió podrà realitzar totes les comprovacions que considere necessàries al respecte.  
f) Acreditació de l'admissió en el centre elegit.  
g) Documentació acreditativa de la concessió del corresponent permís per part de la Institució on presta servei.  
Sisena  
La selecció dels sol·licitants la farà una comissió presidida per la Directora General de Patrimoni Cultural de la Conselleria de Cultura, Educació i Ciència i estarà formada per:  
Vocals:  
- El Secretari General de la Conselleria de Cultura, Educació i Ciència.  
- La Directora de la Biblioteca Pública de València.  
- El Director de l'Arxiu del Regne de València.  
- El Director del Servei d'Informació Bibliogràfica de la universitat de València.  
Secretària: La Cap del Servei del Llibre, Arxius i Biblioteques.  
La comissió tindrà facultats per a resoldre tots els dubtes que hi sorgesquen en l?interpretació d'aquestes bases, com també la possibilitat d'entrevistar els sol·licitants, si escau.  
La comissió elevarà proposta a la Directora General de Patrimoni Cultural per a la resolució final i posterior publicació en el Diari Oficial de la Generalitat Valenciana.  
Setena  
Els criteris de selecció seran els següents:  
a) Interès del treball que s'ha de realitzar.  
b) Relació del projecte amb la tasca que exerceix el sol·licitant.  
c) Grau de coneixement de l?idioma del país que sol·licita.  
d) Adequació entre el treball a realitzar, el període d'aprofitament de l'ajuda i les característiques del centre sol·licitant.  
e) No haver tingut en anys anteriors cap ajut similar o haver-lo tingut durant el temps mínim que es permet.  
Vuitena  
Són obligacions del beneficiari:  
a) Complir amb el degut aprofitament les diferents etapes del pla de treball propost.  
b) Notificar al Servei del Llibre, Arxius i Biblioteques de la Direcció General de Patrimoni Cultural, l'arribada al centre de destinació i indicar l'adreça particular i qualsevol canvi de residència o viatges amb la corresponent sol·licitud de permís de bestreta.  
c) Enviar al Servei del Llibre, Arxius i Biblioteques de la Direcció General de Patrimoni Cultural, una memòria amb els resultats del treball realitzat en el termini d'un mes de la finalització del període d'aprofitament de la beca.  
d) Fer constar a qualsevol publicació resultant d'aquest treball que, aquest ha estat realitzat aprofitant una beca de la Conselleria de Cultura, Educació i Ciència de la Generalitat Valenciana. Així mateix n'haurà de trametre a la Direcció General de Patrimoni Cultural dos exemplars d'aquesta.  
e) La submissió a les actuacions de control financer que corresponguen a la Intervenció General, en relació amb les subvencions i ajudes concedides.  
f) Comunicar a l?entitat que concedeix l?obtenció de subvenció o ajudes per a la mateixa finalitat, procedent de qualsevol administracions o ens públics.  
Novena  
Tota alteració de les condicions tingudes en compte per a la concessió de la subvenció, i en tot cas l?obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
L'import de les subvencions regulades en aquest article en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de desenvolupar el beneficiari:  
Deu  
Serà procedent el reintegrament de les quantitats percebudes i l'exigència de l?interés de demora des del moment del pagament de la subvenció en els casos següents:  
a) Incompliment de l?obligació de justificació.  
b) Obtenir la subvenció sense complir les condicions requerides per això.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit recollit en el paràgraf segon de l'apartat anterior, quan la subvenció principal siga de la Generalitat Valenciana pertocarà el reintegrament de l?excés obtingut sobre el cost de l'activitat desenvolupada.  
Onze  
Quan en l?exercici de les funcions d'inspecció o control, es deduesquen indicis de la incorrecta obtenció, aprofitament o destinació de la subvenció o ajuda percebuda, els agents encarregats de la realització podran acordar la retenció de les factures, els documents equivalents o substitutius i de qualsevol altre document relatiu a les operacions en què aquests indicis es manifesten.  
Dotze  
El pagament d'aquestes beques es farà amb càrrec a l'aplicació pressupostària 23.22.515.9.143.31, dintre la línea 406/000/91, anomenada ajudes per a l?estada en centres d'arxivers i bibliotecaris, per un import global de dos milions (2.000.000) de pessetes.


Còpia Permalink ELI